OpenLLM-France/wikimedia huggingface dataset:
# Jaciment romà de Son Joan Jaume

El jaciment romà de Son Joan Jaume és un jaciment arqueològic d'època romana situada en el terme municipal de Manacor (Mallorca). Hom pensa que es pot tractar d'una vil·la romana o d'un nucli de població rural menor.
És un jaciment encara poc conegut i no excavat. En superfície s'hi observen murs rectilinis de prop d'un metre d'alçada, que formen habitacions rectangulars que han restat amagades entre les mates. Tant la tècnica constructiva dels murs com els materials trobats en superfície fan veure que es tracta d'un assentament romà de nova planta. La seva cronologia va de final del segle ii aC fins a un moment avançat del Baix Imperi, aproximació fonamentada en les restes ceràmiques trobades: sigil·lata itàlica, sudgàl·lica i hispànica; sigil·lata de producció africana tipus A, C i D; àmfores itàliques, ebusitanes i tarraconines, a més de ceràmiques de cuina de producció nordafricana.
Alcaide, Mas i Cau el consideren un jaciment de primera magnitud i al seu entorn hi agrupen jaciments com els de Son Fangos, Son Amengual, es Boc Vell, Taiet, Can Roca de Son Artigues, puig de sa Figuera de Son Banús Nou i dos jaciments més sense nom assignat. El conjunt, tret de Taiet, estaria delimitat per les elevacions de les serres de Llevant al seu pas per la muntanya de sa Vall i l'ermita de Santa Llucia, i a prop del torrent de Son Caules que travessa aquesta agrupació.

## Referències

* ↑ Dit també del Turó del Pou.
* ↑ Orfila, M. et al. «Nuevas perspectivas entorno a la romanización de la isla de Mallorca: el mundo rural». Mayurqa, 23, 1996, pàg. 19 [Consulta: 6 setembre 2020].
* ↑ Alcaide, S.; Mas, C.; Cau, M. A. «L'antiguitat tardana al municipi de Manacor: arquitectura cristiana i territori». III Jornades d'Estudis Locals a Manacor, 2004 [Consulta: 6 setembre 2020].
# Tetragonia

Tetragonia, és un gènere de plantes amb flors de 50-60 espècies dins la família de les aïzoàcies (Aizoaceae). Són natives de les regions tropicals i subtropicals principalment de l'hemisferi sud, a Nova Zelanda, Austràlia, sud d'Àfrica i Amèrica del Sud. El seu nom prové del grec i significa literalment quatre angles.
L'espècie més coneguda del gènere és la verdura de fulla Tetragonia tetragonioides, o Espinac de Nova Zelanda.
Les plantes del gènere són herbàcies o petits arbusts. Les fulles són alternades i suculentes, les flors típicament són de color groc i petites. Els fruits inicialment són suculents però esdevenen secs i llenyosos en envellir.

## Referències

* ↑ Beadle, N.C.W., Part II, Students Flora of North Eastern New South Wales, University of New England, 1972, ISBN 0-85834-040-2.
# Thomas Christiansen (saltador)

Thomas Christiansen (Copenhaguen, 5 de gener de 1920 - Mountlake Terrace, 12 de març de 1998) fou un saltador danès que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà dues proves del programa de salts. Fou sisè en la prova de palanca de 10 metres i vuitè en la del trampolí de 3 metres. Quatre anys més tard, als Jocs de Hèlsinki, fou onzè en la prova de palanca de 10 metres.
En el seu palmarès destaca una medalla d'or i una de bronze en la prova de palanca de 10 metres del Campionat d'Europa de natació de 1947 i 1950 respectivament.

## Referències

* ↑ Thomas Christiansen a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
# Abd-Al·lah ibn Rawaha

Abd-Al·lah ibn Rawaha (àrab: عبد الله بن رواحة, ʿAbd Allāh b. Rawāḥa) fou el secretari del profeta Mahoma.
Pertanyia al clan khazradjita, de la branca dels Banu Hilal. Era un dels pocs homes àrabs que abans de Mahoma sabia llegir i escriure. Va fer també alguns serveis militars pel Profeta, especialment en la batalla de Badr (623) i a la segona campanya de Badr (625).

## Referències

* Schaade, A. «ʿAbd Allāh b. Rawāḥa». Encyclopaedia of Islam, Segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 17 de maig del 2016 <http://referenceworks.brillonline.com/entries/encyclopaedia-of-islam-2/abd-allah-b-rawaha-SIM_0060>
# Abbad ibn Ziyad

Abu-Harb Abbad ibn Ziyad ibn Abihi (àrab: أبو حرب عباد بن زياد بن أبيه, Abū Ḥarb ʿAbbād b. Ziyād b. Abīhi), més conegut simplement com a Abbad ibn Ziyad (segle vii-Damasc, 718), fou un general omeia.
El califa Muàwiya ibn Abi-Sufyan el va nomenar governador del Sijistan on va restar set anys i en les seves expedicions cap a l'est va conquerir Kandahar. Fou destituït el 61 de l'hègira (680/681) pel califa Yazid ibn Muàwiya, que va nomenar en el seu lloc a son germà Salm ibn Ziyad ibn Abi-Sufyan (governador de Sijistan i de Khurasan).
El 684 va participar en la batalla de Marj ar-Ràhit. Després es va voler retirar a Dúmat al-Jandal, però abans va haver de lluitar victoriosament contra un lloctinent d'al-Mukhtar ibn Abi-Ubayd.
# Percarina

Percarina és un gènere de peixos pertanyent a la família dels pèrcids.

## Espècie

Actualment hi ha 2 espècies reconegudes en el gènere:
* Percarina demidoffii Nordmann, 1840 (Common percarina)
* Percarina maeotica Kuznetsov, 1888 (Azov percarina)

## La distribució geogràfica

Trobada en el mar Negre i en estuaris i llacs costaners; principalment en el canal Mar Negre-Danubi, riu Dnièster, Buh Meridional i el Dnièper.

## Referències

* ↑ Nordmann A. von, 1840. Observations sur la fauna pontique. A: A. de Démidoff. Voyage dans la Russie méridionale et la Crimée. Vol. III. París. Voyage Russie Mérid.. 353-635.
* ↑ uBio (anglès)
* ↑ Nordmann, A. von, 1840. Observations sur la fauna pontique. A: A. de Démidoff. Voyage dans la Russie méridionale et la Crimée. Vol. III. París. Voyage Russie Mérid.: 353-635, Atlas: 32 col. pls.
* ↑ Otel, V. i P. Banarescu, 1986. First record of Percarina demidofii (Nornmann, 1840) from Romania and from the Danube river basin (Pisces, Percidae). Rev. Roum. Biol. 31(1):11-13.
* ↑ Suciu, R. i P. Ráb, 1992. A note on the karyotype of Percarina demidoffi (Pisces, Percidae). Folia Zool. 41:93-95.
* ↑ Kuznetsov, I. D., 1888. Percarina (Nordm.) and Benthophilus (Eichw.) of the Sea of Azov. Trudy St. Petersburg. Obsh. Estestv. v. 19: 189-212.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ http://fishbase.sinica.edu.tw/summary/SpeciesSummary.php?id=9402 Arxivat 2014-12-04 a Wayback Machine.
# Marta Lallana García

Marta Lallana García és una fotògrafa i cineasta aragonesa.
Després d'estudiar Comunicació Audiovisual a la Universitat Pompeu Fabra, va ser la directora de fotografia del curtmetratge El Arquero (2016). Ha compaginat la concepció de diversos projectes per a la productora Nanouk Films amb la producció, guió i codirecció de la seva òpera prima Ojos negros, sobre el pas a la maduresa d'una adolescent en un entorn opressiu. El treball va guanyar la Bisnaga de Plata a la millor pel·lícula de la secció Zonazine al Festival de Màlaga, i compta amb la banda sonora original de Refree.

## Filmografia

2019: Ojos negros (codirigida amb Ivet Castelo)

## Referències

* ↑ «Marta Lallana». D'A Film Festival. [Consulta: 25 gener 2020].
* ↑ Casas, Quim. «'Ojos negros': estrena de final de carrera», 01-05-2019. [Consulta: 25 gener 2020].
* ↑ «Construimos ‘Ojos negros' a partir de nuestros recuerdos», 08-07-2019. [Consulta: 25 gener 2020].
* ↑ «Una mirada als «Ojos negros» de Refree». Enderrock, 27-06-2019. [Consulta: 25 gener 2020].
* ↑ Borrull, Mariona. «Crítica de 'Ojos negros'». Fotogramas, 03-05-2019. [Consulta: 25 gener 2020].

## Enllaços externs

* Marta Lallana - Lloc web oficial
# Kazuya Tsurumaki

Kazuya Tsurumaki (鶴巻 和哉 Tsurumaki Kazuya) és director d’anime japonès. Va néixer el 2 de febrer de 1966 a la ciutat de Gosen, situada a la prefectura de Niigata.
És el protegit de Hideaki Anno, i un animador des de fa molt temps a Gainax. El primer projecte de Tsurumaki a Gainax va ser com a director d'animació per a la sèrie de televisió de 1990 Fushigi no Umi no Nadia; Tsurumaki també va ser director de les seqüències humorístiques "omake" (extra) que van acompanyar la sèrie de televisió, i productor de "Nadia Cinema Edition". El 1995, Tsurumaki va exercir com a ajudant de direcció sota la direcció d'Hideaki Anno a la sèrie emblemàtica de Gainax Neon Genesis Evangelion, en la qual es va ocupar de la producció, el director d'art i l'assistent d'escenari d'alguns episodis. El 1997, va dirigir l'episodi 25', la primera meitat de la conclusió cinematogràfica de la sèrie Evangelion, Neon Genesis Evangelion: la fi. L'any 2000, Tsurumaki va debutar oficialment com a director de ple dret amb la sèrie OVA de sis parts, FLCL . El 2004 va dirigir l'èxit seqüela de Gunbuster anomenada Aim for the Top 2! o Diebuster. Va ser director de la nova sèrie de quatre llargmetratges Evangelion, Rebuild of Evangelion. Va dirigir l'especial d'anime del 2017 The Dragon Dentist. Va assistir a Otakon el 2001 i a l'Anime Expo el 2016.

## Referències

* ↑ A STORY OF COMMUNICATION: The Kazuya Tsurumaki Interview
* ↑ «Evangelion's Studio Turns 'Dragon Dentist' Short Into Its 1st TV Special». Anime News Network, 26-08-2016. [Consulta: 26 agost 2016].

## Enllaços externs

* Kazuya Tsurumaki a l'Enciclopèdia d'Anime News Network (anglès)
* Kazuya Tsurumaki anime works at Media Arts DB (japonès)
# Saugy

Saugy és un municipi francès, situat al departament de Cher i a la regió de Centre – Vall del Loira. L'any 2007 tenia 57 habitants.

## Demografia
### Població

El 2007 la població de fet de Saugy era de 57 persones. Hi havia 30 famílies, de les quals 8 eren unipersonals (4 homes vivint sols i 4 dones vivint soles), 15 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 38 habitatges, 28 eren l'habitatge principal de la família, 7 eren segones residències i 3 estaven desocupats. Tots els 36 habitatges eren cases. Dels 28 habitatges principals, 22 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 6 en tenien tres, 9 en tenien quatre i 13 en tenien cinc o més. 26 habitatges disposaven pel capbaix d'una plaça de pàrquing. A 14 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saugy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 12 | 70 a 74 | 0 |
| 0 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 8 |
| 8 | 20 a 24 | 0 |
| 8 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 39 persones, 29 eren actives i 10 eren inactives. De les 29 persones actives 27 estaven ocupades (17 homes i 10 dones) i 3 estaven aturades (2 homes i 1 dona). De les 10 persones inactives 6 estaven jubilades, 3 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'any 2000 a Saugy hi havia 3 explotacions agrícoles que ocupaven un total de 750 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Saugy a l'INSEE.
* Évolution et structure de la population Fitxa amb el detall de dades de Saugy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abd-al-Màlik ibn Qàtan al-Fihrí

Abd-al-Màlik ibn Qàtan al-Fihrí (àrab: عبد الملك بن قطن الفهري, ʿAbd al-Malik ibn Qaṭan al-Fihrī) (m. Còrdova, 742) fou valí de l'Àndalus (732-734 i 740-741).
Va ser nomenat valí pel valí d'Ifríqiya, després que Abd-ar-Rahman al-Ghafiqí morís prop de Poitiers, en la batalla de Tours. Aquesta derrota, malgrat el seu gran renom històric, no va tenir gran transcendència militar. Impedia prosseguir les algarades cap al nord, però sols de manera temporal. No posava fi al poder musulmà, ni podia evitar futurs atacs.
Abd-al-Màlik va organitzar una nova expedició per a l'any 733 i les tropes àrabs es van dirigir des de Narbona cap al Roine i van remuntar aquest riu, efectuant saquejos a la regió de poca transcendència militar, fins al seu retorn al cap d'unes setmanes.
El 734 Abd-al-Màlik va intentar ocupar Pamplona, on és probable que s'hagués establert un cos de francs de suport, destinat a prevenir noves incursions cap a Aquitania com la del 732. L'atac a la ciutat va fracassar. Una part de l'exèrcit àrab es va ocupar del setge i la resta va prosseguir el seu avanç cap al nord i van poder travessar els Pirineus i entrar a Gascunya, on van obtenir almenys una victòria, però on van acabar completament derrotats per una força militar integrada exclusivament per vascons. Abd-al-Màlik va salvar la vida i va poder tornar a l'Àndalus.
Dos anys després del nomenament, va ser destituït, a causa del seu despotisme i del fracàs militar, i substituït per un nou valí, Uqba as-Salulí. Sentint este prop la mort, va designar –o va ser obligat a designar– Abd-al-Màlik al-Fihrí com el seu successor, càrrec que este va ocupar el 740. Va haver de retirar la guarnició de Galícia en 740 i el territori fou ocupat per Alfons I d'Astúries. En eixe moment, la revolta amaziga del Màgrib s'havia estès a l'Àndalus, i Abd-al-Màlik al-Fihrí va haver de fer-li front amb l'ajut de les tropes de diveros junds sirians dirigides pel general Balj ibn Bixr, qui, una vegada sufocada la rebel·lió amaziga amb tres victòries successives, el va destituir i es va fer proclamar valí per les seues pròpies tropes el setembre del 741.
Abd-al-Màlik, empresonat a Còrdova, va ser ajusticiat eixe mateix any arran d'un problema amb uns ostatges sirians a al-Jazira al-Khadrà (Algesires).

## Referències

* ↑ Armesto, Victoria. Galicia Feudal. Editorial Galaxia, galaxia, p. 101.

## Bibliografia

* Lévi-Provençal, Évariste. Histoire de l'Espagne musulmane (en francès). Vol. 2. Maisonneuve et Larose, 1999. ISBN 9782706813863.
* «Abd-al-Màlik ibn Qàtan al-Fihrí». Gran Enciclopèdia Catalana. Barcelona: Grup Enciclopèdia Catalana.
# Eilert Falch-Lund

Eilert Dietrichson Falch-Lund (Oslo, 27 de gener de 1875 - Oslo, 2 de febrer de 1960) va ser un regatista noruec que va competir a començaments del segle xx.
El 1908 va prendre part en els Jocs Olímpics de Londres, on fou quart en la prova dels 8 metres a bord del Fram. Quatre anys més tard, a Estocolm, guanyà la medalla d'or en la dels 12 metres, a bord del Magda IX.

## Referències

* ↑ «Eilert Falch-Lund Olympic Results». sports-reference.com. Arxivat de l'original el 2016-01-21. [Consulta: 16 març 2017].
# Comitè Europeu d'Hoquei sobre patins

El Comitè Europeu d'Hoquei sobre patins (en francès: Comité Européen de Rink-Hockey, CERH) és l'organisme esportiu que governa l'hoquei sobre patins a Europa des de 1976. Està integrat dins la Confederació Europea de Patinatge (CERS) com a organisme d'un dels quatre esports del patinatge. L'actual president del CERH és el portuguès Carlos Graça.
El CERH és una de les confederacions continentals que forma part del Comitè Internacional d'Hoquei sobre patins (CIRH), que és el comitè específic per a l'hoquei sobre patins integrat a la FIRS.

## Competicions organitzades
### Competicions de clubs

* Copa d'Europa masculina (Eurolliga)
* Copa d'Europa femenina
* Copa de la CERS
* Copa Continental
** Recopa d'Europa (fins al 1996)
** Supercopa d'Europa (fins al 1996)

### Competicions de seleccions

* Campionat d'Europa masculí
* Campionat d'Europa femení

## Presidents

* Joop C. Brujin (1976-1988)
* Joel Retureau (1988-1992)
* Carlos Bica (1992-1996)
* Carlos Sena (1996-2004)
* Carlos Graça (2004-...)

## Enllaços externs

* (francès) (anglès) (portuguès) Comitè Europeu d'Hoquei sobre patins (CERH) Arxivat 2006-07-19 a Wayback Machine.
* (anglès) Comitè Internacional d'Hoquei sobre patins (CIRH)
* (anglès) Federació Internacional de Patinatge (FIRS)
# Saulles

Saulles és un municipi francès situat al departament de l'Alt Marne i a la regió del Gran Est. L'any 2007 tenia 53 habitants.

## Demografia
### Població

El 2007 la població de fet de Saulles era de 53 persones. Hi havia 24 famílies de les quals 4 eren unipersonals (4 homes vivint sols), 16 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 25 eren l'habitatge principal de la família, 15 eren segones residències i 8 estaven desocupats. 47 eren cases i 1 era un apartament. Dels 25 habitatges principals, 23 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 4 en tenien tres, 10 en tenien quatre i 10 en tenien cinc o més. 18 habitatges disposaven pel capbaix d'una plaça de pàrquing. A 12 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saulles el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 4 |
| 4 | 60 a 64 | 4 |
| 4 | 55 a 59 | 4 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 21 persones, 18 eren actives i 3 eren inactives. Les 18 persones actives estaven ocupades(9 homes i 9 dones).. De les 3 persones inactives 2 estaven jubilades i 1 estava classificada com a «altres inactius».

### Activitats econòmiques

L'any 2000 a Saulles hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Saulles a l'INSEE.
* Évolution et structure de la population Fitxa amb el detall de dades de Saulles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abd al-Rahman ben Hixam

Abd al-Rahman ben Hixam (àrab: عبد الرحمان, ʿAbd ar-Raḥmān) (1779- Marràqueix, 28 d'agost de 1859) fou soldà del Marroc del 1822 al 1859. Fou proclamat a Fes el 30 de novembre de 1822 succeint al seu oncle Mawlay Sulayman, que l'havia designat hereu.
Va haver de fer front a la revolta de nombroses tribus: els Zemmur (en 1824/1825, 1843, 1852 i 1857/1858), els Banu Zarwal (en 1825), els Shiyadma (en 1827), els Shararda (en 1828), els Udaya (en 1831/1832), els Banu Amir (en 1849), el Za'ir (en 1849) i els Banu Musa (en 1853).
Va signar acords comercials amb nombrosos estats occidentals: Portugal (en 1823), la Gran Bretanya (en 1824 i 1827), França (en 1825 i 1844), Sardenya (en 1825), Espanya (en 1825), Àustria (en 1830), Nàpols (en 1834), els Estats Units (en 1836), Suècia (en 1844) i Dinamarca (en 1844).
El 1828 els britànics van bloquejar Tànger i el 1829 els austríacs van bombardejar Larraix, Arzila i Tetuan en represàlia pel fet que els marroquins havien capturat naus de comerç.
El 1830 va nomenar khalifes (delegats) a Tlemcen, Miliana i Medea, sobre els que va tenir autoritat fins al 1832, quan els franceses el van obligar a retirar-los. De 1832 a 1834 va ajudar Abd el-Kader, cap de la resistència a Algèria. Quan més tard Abd el-Kader es va refugiar al Marroc, els francesos van bombardejar Tànger (6 d'agost de 1844), van derrotar els marroquins en la batalla d'Isly (14 d'agost de 1844) i van bombardejar Mogador (15 d'agost de 1844), obligant el soldà a declarar Abd el-Kader fora de la llei pel tractat de Tànger del 26 d'octubre de 1844. El 1847 va acceptar expulsar-lo dels seus dominis i Abd el-Kader es va haver d'entregar a França.
El 1843 l'agent consular espanyol al Marroc, Darmon, fou assassinat. El 1851 fou saquejat el correu francès Courraud Rose, la qual cosa va provocar la represàlia francesa amb el bombardeig de Salé. Uns anys més tard, en 1855, fou assassinat l'agent francès Paul Rey. Totes aquestes accions van suposar que hagués d'acabar acceptant imposicions de les potències estrangeres.

## Referències

* ↑ «The Alawi Dynasty - Genealogy» (en anglès). [Consulta: 10 maig 2017].

## Bibliografia

* L. Godard, Description et histoire du Maroc, París 1860
# Edpuzzle

Edpuzzle és una aplicació educativa creada per un grup d'emprenedors catalans. Està indicada per a la metodologia d'ensenyament coneguda com a aula invertida o flipped classroom creada per Jonathan Bergmann.
Edpuzzle permet seleccionar vídeos de diverses plataformes, editar-los i prendre només el fragment que es necessita per una lliçó. A més, permet incrustar diferents tipus de preguntes per comprovar la comprensió dels estudiants. També es poden pujar gravacions pròpies i/o afegir la pròpia veu sobre un vídeo existent en un altre idioma. Les lliçons resultants es poden assignar a diversos grups d'alumnes. Els vídeos treballats amb Edpuzzle queden guardats en el núvol per noves visualitzacions i/o edicions.

## Referències

* ↑ «Flipped Classroom Model» (en anglès americà). [Consulta: 30 agost 2024].
* ↑ «EDpuzzle: Convierte tus videos favoritos en videolecciones | Aulaplaneta». [Consulta: 2 setembre 2024].
* ↑ «EDPuzzle, la herramienta que quiere revolucionar el mundo del vídeo» (en castellà), 14-03-2017. [Consulta: 2 setembre 2024].
* ↑ Liarte, Rosa. «EdPuzzle: Cómo editar, recortar, añadir preguntas y audio a los vídeos» (en castellà), 28-05-2017. [Consulta: 2 setembre 2024].
* ↑ Santiago, Raúl. «Feedback usando Edpuzzle.» (en castellà), 04-10-2016. [Consulta: 17 novembre 2024].
* ↑ published, Luke Edwards. «What is Edpuzzle and How Does It Work?» (en anglès), 17-08-2023. [Consulta: 22 agost 2024].
* ↑ «Edpuzzle Review for Teachers | Common Sense Education» (en anglès). [Consulta: 22 agost 2024].
* ↑ «Edpuzzle | Reviews 2024: Features, Price, Alternatives» (en anglès). [Consulta: 22 agost 2024].